
	COMISIA PENTRU MUNCĂ ŞI PROTECŢIE SOCIALĂ



	Bucureşti,
	28 ianuarie 2013

	Nr.
	27/57 


R A P O R T

asupra proiectului de Lege privind aprobarea Ordonanţei de urgenţă a Guvernului nr.1/2013 pentru modificarea şi completarea Legii nr.263/2010 privind sistemul unitar de pensii publice
În conformitate cu prevederile art.95 şi 115 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. PLx 5/2013 din 28 ianuarie 2013, cu dezbaterea pe fond în procedură de urgenţă, a proiectului de Lege privind aprobarea Ordonanţei de urgenţă a Guvernului nr.1/2013 pentru modificarea şi completarea Legii nr.263/2010 privind sistemul unitar de pensii publice.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.35/22.01.2013)

· avizul favorabil al Comisiei juridice, de disciplină şi imunităţi (nr.31/80/28.01.2013)

Proiectul de lege are ca obiect de reglementare aprobarea Ordonanţei de urgenţă a Guvernului nr.1/2013 pentru modificarea şi completarea Legii nr.263/2010 privind sistemul unitar de pensii publice, cu modificările şi completările ulterioare.
Ordonanţa de urgenţă prevede majorarea valorii punctului de pensie cu 100% din rata medie anuală a inflaţiei, la care se adaugă 50% din creşterea reală a câştigului salarial mediu brut realizat, precum şi stabilirea valorii punctului de pensie pentru anul 2013 la 762,1 lei.
De asemenea se prevede aplicarea indicelui de corecţie asupra punctajului mediu anual de 1,06 în anul 2013. 

Comisia propune Plenului Camerei Deputaţilor aprobarea proiectului de lege în forma prezentată în vederea corelării prevederilor Legii nr.263/2010, cu modificările şi completările ulterioare, cu data la care instituţiile competente fac publice valorile unor indicatori utilizaţi la stabilirea valorii punctului de pensie şi a indicelui de corecţie precum şi pentru acordarea drepturilor prevăzute de lege.
Proiectul de lege face parte din categoria legilor organice, conform prevederilor art.73 alin.(3) din Constituţia României, republicată.

La dezbaterile care au avut loc în şedinţa comisiei din 28 ianuarie 2013 au participat, în conformitate cu prevederile art.55 din Regulamentul Camerei Deputaţilor:

· D-na Mariana Câmpeanu – Ministrul muncii familiei, protecţiei sociale şi persoanelor vârstnice.
· D-na Georgeta Bratu - Secretar de Stat - Ministerul Muncii Familiei, Protecţiei Sociale şi Persoanelor Vârstnice.
La lucrările comisiei au fost prezenţi 25 deputaţi, din totalul de 29 membri ai comisiei.

Raportul comisiei a fost adoptat cu majoritate de voturi.
Proiectul de lege a fost adoptat de Senat în şedinţa din 28 ianuarie 2013.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor.
În cursul dezbaterilor au fost respinse amendamentele redate în anexa la prezentul raport.
PREŞEDINTE,




SECRETAR,


Florin Iordache




Mihăiţă Găină
Şef serviciu, 

Elena MESAROŞ








Întocmit,

Consilier parlamentar Sorina SZABO
ANEXĂ
În cursul dezbaterilor, Comisia a respins următoarele amendamente:

	Nr. crt.
	Text iniţial
	Amendamentul propus 

 şi autorul acestuia
	Motivarea amendamentelor
	Camera 

Decizională

	1. 
	Art.I. - Legea nr. 263/2010 privind sistemul unitar de pensii publice, publicată în Monitorul Oficial al României, Partea I, nr. 852 din 20 decembrie 2010, cu modificările şi completările ulterioare, se modifică şi se completează după cum urmează:
1. La articolul 102, alineatele (2)-(4) se modifică şi vor avea următorul cuprins:
"(2) Valoarea punctului de pensie se majorează anual cu 100% din rata medie anuală a inflaţiei, la care se adaugă 50% din creşterea reală a câştigului salarial mediu brut realizat.
(3) În situaţia în care unul dintre indicatorii prevăzuţi la alin. (2) are valoare negativă, la stabilirea valorii punctului de pensie se utilizează indicatorul cu valoare pozitivă.
(4) În situaţia în care indicatorii prevăzuţi la alin. (2) au valori negative, se păstrează ultima valoare a punctului de pensie."
2. La articolul 102, după alineatul (2) se introduce un nou alineat, alineatul (21), cu următorul cuprins:
"(21) Începând cu anul 2013, indicatorii prevăzuţi la alin. (2), utilizaţi la stabilirea valorii punctului de pensie pentru anul următor, sunt cei definitivi, cunoscuţi în anul curent pentru anul calendaristic anterior, comunicaţi de Institutul Naţional de Statistică."
3. Articolul 170 se modifică şi va avea următorul cuprins:
(1) Pentru persoanele înscrise la pensie începând cu data intrării în vigoare a prezentei legi, la punctajul mediu anual determinat în condiţiile art. 95 se aplică un indice de corecţie calculat ca raport între 43,3% din câştigul salarial mediu brut realizat şi valoarea unui punct de pensie în vigoare la data înscrierii la pensie, actualizată cu rata medie anuală a inflaţiei pe anul 2011."Art.170. - 
(2) Începând cu anul 2013, câştigul salarial mediu brut realizat, prevăzut la alin. (1), este cel definitiv, cunoscut în anul precedent celui în care se deschide dreptul la pensie pentru anul calendaristic anterior, comunicat de Institutul Naţional de Statistică.
(3) Indicele de corecţie se aplică o singură dată, la înscrierea iniţială la pensie.
(4) Punctajul mediu anual rezultat în urma aplicării indicelui de corecţie reprezintă punctajul mediu anual realizat de asigurat, care se utilizează la determinarea cuantumului pensiei."

	Domnii deputaţi Kerekes Karoly, Claudia Boghicevici, Roberta Anastase şi Iulian Vladu propun abrogarea textului.
	Argumente pentru susţinere:

Se doreşte menţinerea textului iniţial al Legii nr.263/2010 întrucât calculul valorii punctului de pensie este mai clar.

Argumente pentru respingere:

Legea nr. 263/2010 privind sistemul unitar de pensii publice, cu modificările şi completările ulterioare, cuprinde reglementări potrivit cărora utilizarea indicatorilor definitivi, cunoscuţi în anul curent pentru anul calendaristic anterior, comunicaţi de Institutul Naţional de Statistică.se majorează anual valoarea punctului de pensie ţinând cont de indicatorii realizaţi pe anul precedent, comunicaţi de instituţiile competente. Întrucât aceşti indicatori nu sunt cunoscuţi la începutul anului calendaristic, este necesară 
	Camera Deputaţilor

	2. 
	În anul 2013 valoarea punctului de pensie este de 762,1 lei.Art.II. - 

	Deputaţii Claudia Boghicevici, Roberta Anastase şi Vladu Iulian propun modificarea textului după cum urmează:

“În anul 2013 valoarea punctului de pensie este de 769,44 lei.”Art.II. - 

	Argumente pentru susţinere:
Trebuie respectată Legea nr.263/2010, care prevede, la art.102 alin.(2), că valoarea punctului de pensie se majorează anual cu 100% din rata inflaţiei la care se adaugă 50% din creşterea reală a câştigului salarial mediu brut, realizat pe anul precedent.

Argumente pentru respingere:

Valoarea stabilită prin OUG nr.1/2013 este rezultatul aplicării prevederilor art.102 ca urmare a utilizării indicatorilor definitivi, cunoscuţi în anul curent pentru anul calendaristic anterior, comunicaţi de Institutul Naţional de Statistică.

	Camera Deputaţilor

	3. 
	În anul 2013 valoarea punctului de pensie este de 762,1 lei.Art.II. - 

	Deputaţii Marioara Nistor, Liliana Ciobanu şi Cristian Sefer propun reformularea textului după cum urmează:

“În anul 2013 valoarea punctului de pensie este de 800 lei.”Art.II. - 

	Argumente pentru susţinere:

Valoarea punctului de pensie a fost stabilita conform art. 102 al Legii nr. 263/2010 luand în calcul rata inflaţiei şi 50 % din creşterea câştigului salarial mediu brut pe economie din anii 2010, 2011 şi 2012 aplicată succesiv pentru valoarea punctului de pensie din anii 2011, 2012 şi 2013. 
S-a avut în vedere faptul că în anii 2011 şi 2012 prevederile Legii nr.263/2010 privind calculul valorii punctului de pensie nu s-au aplicat. Acest lucru nu înseamnă că trebuie neglijată actualizarea pensiilor pentru a corecta erodarea puterii de cumpărare a veniturilor din pensie a acestei categorii de persoane.
Argumente pentru respingere:

Valoarea stabilită prin OUG nr.1/2013 este rezultatul aplicării prevederilor art.102 ca urmare a utilizării indicatorilor definitivi, cunoscuţi în anul curent pentru anul calendaristic anterior, comunicaţi de Institutul Naţional de Statistică.

	Camera Deputaţilor

	4. 
	În anul 2013 valoarea punctului de pensie este de 762,1 lei.Art.II. - 

	Domnul deputat Kerekes Karoly propune reformularea textului după cum urmează:

“În anul 2013 valoarea punctului de pensie este de 773,8 lei.”Art.II. - 

	Argumente pentru susţinere:
Trebuie respectată Legea nr.263/2010, care prevede, la art.102 alin.(2), că valoarea punctului de pensie se majorează anual cu 100% din rata inflaţiei la care se adaugă 50% din creşterea reală a câştigului salarial mediu brut, realizat pe anul precedent.

Argumente pentru respingere:

Valoarea stabilită prin OUG nr.1/2013 este rezultatul aplicării prevederilor art.102 ca urmare a utilizării indicatorilor definitivi, cunoscuţi în anul curent pentru anul calendaristic anterior, comunicaţi de Institutul Naţional de Statistică.

	Camera Deputaţilor

	5. 
	(1) În anul 2013, indicele de corecţie care se aplică punctajului mediu anual determinat conform prevederilor art. 95 din Legea nr. 263/2010, cu modificările şi completările ulterioare, este 1,06.Art.III. - 
(2) Indicele de corecţie prevăzut la alin. (1) se aplică şi punctajelor medii anuale calculate pentru persoanele ale căror drepturi de pensie s-au deschis începând cu luna ianuarie 2011.
(3) În situaţia persoanelor prevăzute la alin. (2), indicele de corecţie se aplică asupra punctajului mediu anual cuvenit sau aflat în plată în luna intrării în vigoare a prezentei ordonanţe de urgenţă.

	Domnii deputaţi Kerekes Karoly, Claudia Boghicevici, Roberta Anastase şi Iulian Vladu propun abrogarea textului.
	Argumente pentru susţinere:

Începând cu 1 ianuarie 2013, potrivit Legii nr.263/2010 urma să intre în vigoare aplicarea indicelui de corecţie asupra punctajului mediu anual determinat conform prevederilor art. 95.
Argumente pentru respingere:

Textul este necesar pentru stabilirea indicelui de corecţie şi pentru acordarea drepturilor prevăzute de lege. Aplicarea acestui indice de corecţie a fost prorogată de 2 ori de la data intrării în vigoare a Legii nr.263/2010 (potrivit dispoziţiilor art.16 al art.II din Legea nr.283/2011 privind aprobarea OUG nr.80/2010).

